London Academy of Music and Dramatic Art

Ysgol ddrama flaenllaw yng ngorllewin Llundain ydy London Academy of Music and Dramatic Art (LAMDA). Llywydd LAMDA yw Timothy West a'r pennaeth newydd yw Joanna Read, a olynodd Peter James. Dathlodd yr ysgol ddrama ei phenblwydd yn 150 oed yn 2011, sy'n golygu mai LAMDA yw'r ysgol ddrama hynaf yn y Deyrnas Unedig. Yn ystod y blynyddoedd diwethaf, mae dros 98% o raddedigion rheoli llwyfan a theatr technegol wedi cael swydd yn eu maes o fewn wythnosau o raddio. Mae'r ysgol wedi'i chofrestru fel cwmni o dan yr enw Lamda Ltd ac fel elusen o dan ei enw masnachol London Academy of Music and Dramatic Art. Mae yna gwmni cysylltiedig yn yr Unol Daleithiau, LAMDA in America, Inc., a arferai gael ei alw'n The American Friends of LAMDA. Cyfeiriadau